*Projekts*

Ministru kabineta noteikumu projekta „Grozījumi Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” pirmo projektu iesniegumu atlases kārtu” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2008.gada 11.novembra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” pirmo projektu iesniegumu atlases kārtu” (turpmāk – noteikumu projekts) ir sagatavots saskaņā ar:  1) *Euro* ieviešanas kārtības likuma 31.panta otro daļu;  2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;  4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu. |
| 2. | Pašreizējā situācija un problēmas | Ministru kabineta 2008.gada 11.janvāra noteikumos Nr.939 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” pirmo projektu iesniegumu atlases kārtu”” (turpmāk – MK noteikumi Nr.939) 3.1.1.1.aktivitātes pirmās projektu iesniegumu atlases kārtas projektu īstenošanai noteiktais pieejamais finansējums, tai skaitā Eiropas Reģionālās attīstības fonda līdzfinansējums un nacionālais publiskais līdzfinansējums, kā arī plānošanas reģiona finansējuma kvotas, projekta attiecināmo izmaksu minimālā un maksimālā kopsumma ir izteikta latos. Tāpat latos ir izteikts informācijas tehnoloģiju izmaksu apmērs latos.  Minētie noteikumi arī ietver normas, kurās izdarītas atsauces uz latiem.  Ievērojot iepriekš minēto un to, ka ar 2014.gada 1.janvāri Latvijā plānots ieviest *euro,* ir nepieciešams izstrādāt grozījumus MK noteikumos Nr.939. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekts sagatavots, lai pielāgotu MK noteikumus Nr.939  *euro* ieviešanai*.*  Noteikumu projekts paredz aizstāt MK noteikumos Nr.939 latus ar *euro,* skaitliskās vērtības latos konvertējot atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums).  Aizstājot MK noteikumos Nr.939 6.punktā noteikto kopējo pieejamo finansējumu latos ar *euro*, Eiropas Reģionālās attīstības fonda līdzfinansējumu latos ar *euro* un nacionālo publisko līdzfinansējumu latos ar *euro* (noteikumu projekta 1.1.apakšpunkts), piemērota *Euro* ieviešanas kārtības likuma 32.panta otrā daļa un noapaļošana veikta līdz veselam *euro*, ievērojot izglītības nozares darbības programmu maksājumu izteikšanas principu veselos skaitļos un lai nodrošinātu MK noteikumos Nr.939 norādītā finansējuma atbilstību darbības programmas „Infrastruktūra un pakalpojumi” papildinājumā noteiktajam. Noteikumu projektā norādītā kopējā 3.1.1.1.aktivitātes pirmās projektu iesniegumu atlases kārtas pieejamā publiskā finansējuma, Eiropas Reģionālās attīstības fonda līdzfinansējuma un nacionālā publiskā līdzfinansējuma skaitliskās vērtības *euro,* summējot tās attiecīgi ar 3.1.1.1.aktivitātes otrās projektu iesniegumu atlases kārtas pieejamā publiskās finansējuma, Eiropas Reģionālās attīstības fonda līdzfinansējuma un nacionālā publiskā līdzfinansējuma skaitliskajām vērtībām *euro,* atbilst skaitliskajai vērtībai *euro*, kas norādīta darbības programmas „Infrastruktūra un pakalpojumi” papildinājumā.  Lai nodrošinātu, ka MK noteikumu Nr.939 14.punktā noteikto plānošanas reģionu finansējuma kvotu kopsumma *euro* sakrīt ar MK noteikumu Nr.939 6.punktā noteikto kopējo pieejamo finansējumu *euro*, kas ir izteikts veselos skaitļus, kā arī ievērojot izglītības darbības programmu maksājumu izteikšanas principu veselos skaitļos, aizstājot MK noteikumos Nr.939 14.punktā noteiktās plānošanas reģiona finansējuma kvotas latos ar *euro* (noteikumu projekta 1.2-1.6.apakšpunkts), piemērota *Euro* ieviešanas kārtības likuma 32.panta otrā daļa un noapaļošana veikta līdz veselam *euro*  tādējādi, lai matemātiski sastāvdaļu konvertāciju summa nepārsniegtu kopsummas konvertācijas apjomu. Informējam, ka 3.1.1.1.aktivitātes pirmās projektu iesniegumu atlases kārtas ietvaros noslēgto un pabeigto projektu attiecināmo izmaksu kopsummas, konvertējot tās *euro,* nepārsniedz noteiktās plānošanas reģionu finansējuma kvotas *euro*.  Aizstājot MK noteikumos Nr.939 15.punktā noteikto projekta attiecināmo izmaksu minimālo un maksimālo kopsummu latos ar *euro* (noteikumu projekta 1.7.apakšpunkts), piemērota *Euro* ieviešanas kārtības likuma 32.panta otrā daļa un noapaļošana veikta līdz veselam *euro*, ievērojot izglītības nozares darbības programmu maksājumu izteikšanas principu veselos skaitļos.  Aizstājot MK noteikumu Nr.939 50.punktā noteikto informācijas tehnoloģiju izmaksu apmēru latos ar *euro* (noteikumu projekta 1.8.apakšpunkts) piemēroti *Euro* ieviešanas kārtības likuma 6.panta otrajā daļā paredzētie noapaļošanas principi.  Grozītās tiesību normas *euro* nav personai nelabvēlīgākas par sākotnējo tiesību normu latos un nerada negatīvu ietekmi uz valsts budžetu (nav ieņēmumu samazinājums un izdevumu palielinājums).  Noteikumu projekts neparedz grozījumu veikšanu MK noteikumu Nr.939 17.4.apakšpunktā un 17.5.apakšpunktā (minētie apakšpunkti nosaka izglītības iestādei 3.1.1.1.aktivitātes pirmās projektu iesniegumu atlases kārtas ietvaros pieejamā finansējuma aprēķina kritērijus), 34.1.10.apakšpunktā, 34.1.12.apakšpunktā, 34.1.13.apakšpunktā (projektu iesniegumu vērtēšanas administratīvie kritēriji, kuros ir izdarīta atsauce uz latiem), jo pirmās projektu iesniegumu atlases kārtas ietvaros ir noslēgtas vienošanās par Eiropas Reģionālās attīstības fonda projektu īstenošanu par visu 3.1.1.1.aktivitātes pirmās projektu iesniegumu atlases kārtas finansējumu. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība noteikumu projekta izstrādē netika nodrošināta, jo noteikumu projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

Anotācijas II, III, IV, V, VI un VII sadaļa – noteikumu projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

21.10.2013 14:30

808

I.Griķe

67047826, inga.grike@izm.gov.lv